Source: https://politeia.org.ro/stiri-revista-presei/revista-presei-25-septembrie/62439/?replytocom=204833
Timestamp: 2020-02-24 17:11:59+00:00

Document:
Revista Presei – 25 septembrie. “Laura Codruța Kovesi va fi primul procuror-șef al Parchetului European.” | PoliteiaWorld
Home » Stiri / Revista Presei	» Revista Presei – 25 septembrie. “Laura Codruța Kovesi va fi primul procuror-șef al Parchetului European.”
Revista Presei – 25 septembrie. “Laura Codruța Kovesi va fi primul procuror-șef al Parchetului European.”
25/09/2019 Autor desy.demeter Categorii: Stiri / Revista Presei
Buna dimineata intr-o zi de miercuri, 25 septembrie! Potrivit vremea.ro, va ploua slab local în vest, centru, nord și sud-vest și cu totul izolat în restul zonelor. Vântul va sufla slab până la moderat în Moldova și în Dobrogea și mai mult slab în restul teritoriului. Temperaturile maxime vor fi încadrate în general între 15 și 20 de grade Celsius în Transilvania, Maramureș și Crișana, 18-22 de grade în Banat (cu cele mai ridicate valori așteptate a se înregistra în sudul regiunii), 20-25 de grade în Oltenia și Muntenia și 18-23 de grade în Dobrogea și Moldova. În București de dimineață și până seara soarele va sta ascuns în spatele norilor, va fi o zi înnorată. Totuși, această zi nu prezintă șanse de apariție a ploilor. Temperaturile maxime, în Capitală, pot urca până la 23 de grade Celsius. Noaptea valorile termice rămân destul de ridicate, coborând până la cel mult 14 grade Celsius.
BREAKING Laura Codruța Kovesi va fi primul procuror-șef al Parchetului European. Comisia LIBE: Este alegerea perfectă. Va deveni una dintre femeile-lider ale UE/ Numai infractorii vor fi neliniștiți Echipele de negociere ale Parlamentului și Consiliului au ajuns la un acord în privința numirii Laurei Codruța Kövesi în fruntea noului Parchet European, anunță Parlamentul European într-un comunicat de presă.Marți, președintele Comisiei pentru libertăți civile Juan Fernando López Aguilar (S&D, ES) a declarat despre Kovesi că este ”alegerea perfectă pentru funcția de procuror-șef european” și că fosta șefă a DNA ”are competențe profesionale desăvârșite”. Acesta a mai adăugat că România nu deține pentru moment niciun post cheie la nivel european, iar Codruța Kovesi va deveni astfel ”una dintre femeile-lider ale Uniunii”.Președintele Comisiei pentru control bugetar, Monika Hohlmeier (PPE, DE),a declarat, de asemenea, că Laura Codruța Kovesi corespunde cel mai bine viziunii Parlamentului European ”pentru o instituție puternică și credibilă”:„Suntem foarte bucuroși de faptul că va conduce noul Parchet European. Corespunde cel mai bine viziunii Parlamentului European pentru o instituție puternică și credibilă. Doamna Kövesi este deosebit de competentă, cu un palmares impresionant de realizări în lupta împotriva corupției cu o flexibilitate remarcabilă și mult curaj” a adăugat președintele Comisiei pentru control bugetar. Vicepreședintele Comisiei pentru libertăți civile Maite Pagazaurtundúa (Renew, ES) a spus că prin alegerea fostei șefe a DNA Parchetul European își va putea începe activitatea ”pentru a asigura mai multă siguranță și protecție cetățenilor”: ”Numai infractorii vor fi neliniștiți în urma acestui acord”, a declarat vicepreședintele Comisiei pentru libertăți civile. Integral: https://www.g4media.ro
Alba-neagra cu semnaturile candidatilor la Presedintia Romaniei: Vor cerceta, in sfarsit, procurorii falsificarea listelor depuse la BEC? Mai multi candidati la Presedintia Romaniei au depus, fara sa roseasca, liste cu sute de mii de semnaturi “adunate” de la simpatizanti si, cu toate ca falsificarea respectivelor acte publice este aspru pedepsita de Codul Penal, nimeni nu se teme ca si-ar putea frange cariera politica sau ar putea ajunge la inchisoare. Dezbaterea pe tema falsificarii listelor de semnaturi pentru candidatii la alegeri (europarlamentare, legislative, locale sau prezidentiale) este mai veche, dar, din pacate, nici Biroul Electoral Central (BEC) nu a transat-o pana acum, nici Parchetul nu a intervenit pentru a-i prinde pe falsificatori si a-i pedepsi exemplar. Asa ca, iata, am ajuns intr-un punct culminant. Miron Cozma este acuzat de BEC ca a incercat sa se inscrie in competitie folosind copii xerox pe post de liste de semnaturi, iar Viorel Catarama este repus la lista de start de Curtea Constitutionala, dupa ce BEC l-a scos din competitie stabilind ca peste 90 de mii de semnaturi depuse de omul de afaceri sunt suspecte. Conform legii, “Lista sustinatorilor este un act public, sub sanctiunea prevazuta de art. 292 din Codul Penal“, dar iata ca nimeni nu se teme ca va fi pedepsit si este greu de spus pe ce se bazeaza linistea infractorilor – complicitati transpartinice, mecanisme de fraudare bine unse, lacune legislative premeditate? De exemplu, fostul europarlamentar Catalin Ivan a depus la BEC peste 230.000 de semnaturi, la fel si Alexandru Cumpanasu, si nu putem sa nu ne intrebam cum si cand au fost stranse aceste semnaturi. Dupa ce BEC a decis sa ia taurul de coarne respingand doua candidaturi din cauza listelor de semnaturi, Expert Forum (EFOR) i-a cerut sa dezvaluie cum s-au facut verificarile si, mai ales, daca a decis sa mearga pana la capat, adica sa inainteze plangeri catre organele de urmarire penala pe numele celor dovediti ca au incalcat legea….”De obicei, in anii trecuti, nu au fost respinse candidaturi din acest motiv si cred ca a fost un soc si pentru cei carora le-au fost acum respinse candidaturile. BEC-ul are 48 de ore la dispozitie sa verifice o candidatura, fiecare candidat depunand cel putin 200.000 de semnaturi. Noi nu stim cate persoane lucreaza in BEC in acest moment, de aceea, am si cerut sa ni se spuna. Ar fi interesant sa stim si cine sunt acele persoane – probabil sunt de la AEP, delegati de la alte institutii…Dar 200.000 in 48 de ore este foarte mult, iar duminica (in ultima zi – n.red.) au venit mai multi candidati – este o cantitate enorma de date de verificat“, a subliniat acesta….Intrebat daca intelege cum au strans semnaturile Catalin Ivan sau Alexandru Cumpanasu, expertul EFOR a recunoscut ca aceasta “este o intrebare buna”.”Pentru ca, daca ne uitam la cazul doamnei Madalina Turza, ne amintim ca abia a reusit sa stranga 100.000 de semnaturi pentru alegerile europarlamentare. Mie mi se pare ca pentru un independent e un cosmar sa stranga 200.000 de semnaturi. Si pentru un partid e greu, asa ca e firesc sa iti pui niste semne de intrebare. Am vazut pe strada oameni de la PNL, de la USR, de la ALDE, de la PSD, imbracati cu tricouri, purtand sigla partidului si strangand semnaturi. In schimb, altii vin cu semnaturile ‘servite’“, a mai comentat acesta. Iar pentru ca legea face trimitere la Codul Penal, Septimius Parvu spune ca atat BEC, cat si Parchetul pot declansa cercetarile in astfel de cazuri….Pana in acest moment, BEC e singura institutie care chiar a verificat listele, mie mi-e greu sa cred ca CCR chiar a verificat documentele si si-a dat seama ca ele sunt valabile. Nu avem nicio justificare, dar decizia CCR restrange si mai mult increderea in sistemul electoral sau, mai exact, in ceea ce inseamna organizarea alegerilor, pentru ca, practic, oricine poate sa vina cu astfel de liste”, a explicat acesta. Integral: http://www.ziare.com
Recitind raportul lui Tudorel Toader împotriva lui Kovesi, astăzi când fostul procuror șef al DNA a ajuns în fruntea Parchetului European. Concluzia e aceeași: un instrument de intervenție brutală a politicului în Justiție Numirea Laurei Codruța Kovesi în poziția de procuror-șef al Parchetului European reprezintă o confirmare a faptului că strategia lui Tudorel Toader de a o discredita pe fosta șefă a DNA nu a fost confirmată de experții europeni. Acceptarea candidaturii lui Kovesi pe lista scurtă de trei nume de către Parlamentul European a fost făcută la cererea acestei instutuții de către un colegiu de experți independenți, personalități ale sistemului juridic european care au analizat competențele și activitatea candidaților. …Recitind azi documentul în urma căruia Tudorel Toader a cerut demisia procurorului-șef DNA, senzația de însăilare, de superficialitate și de lipsă de fair-play continuă să fie prezentă.“Am reținut o situație fără precedent în cadrul raporturilor dintre autoritățile publice din România: Într-un singur an, 2017, au fost înregistrate trei conflicte juridice de natură constituțională, în cadrul cărora DNA prin conducerea sa a fost chemată în fața instanței de contencios constituțional. Trei conflicte în care CCR a circumstanțiat ferm competența DNA în două dintre ele, sancționând comportamentul lipsit de loialitate, neconstituțional, din partea procurorului șef al DNA”, a scris Tudorel Toader în celebrul raport. Toate cele trei conflicte juridice au fost manevrate chiar de către Tudorel Toader în încercarea sa de a ajunge în acest punct. CCR, controlată politic de Dragnea, nu a avut nicio ezitare să dea decizii subiective….Atât de tare a compromis Kovesi statul de drept și MCV încât și astăzi, la peste un an de la plecarea șefei DNA, cele două subiecte au rămas nerezolvate în relația dintre Comisia Europeană și România. Mai mult, acest raport a contribuit și el la decizia reprezentanților UE de a propune un sistem de penalizare prin tăierea accesului la fondurile europene pentru acele state în care politicul intervine brutal în sistemul de justiție….“Declanșarea unei ample anchete penale care s-a concretizat prin descinderi la Ministerul Justiției, ridicarea de acte, audierea unui mare număr de funcționari publici, miniștri, a determinat o stare de presiune psihică, chiar pe durata derulării unor proceduri de legiferare, creându-se premisele unui blocaj. Sub imperiul unei temeri de formularea unor viitoare acuzații, Guvernul e blocat în activitatea să de legiuitor”, a scris Tudorel Toader în raport. Această acuzație e de tot râsul pentru că, aici, Toader face referire la autosesizarea procurorilor în cazul în care fostul ministru al Justiției din partea PSD, celebrul Florin Iordache, nerespectând legea, a forțat emiterea Ordonanței 13, cea care scotea din materia penală infracțiunea de abuz în serviciu. Chiar și acuzația că o cercetarea penală a blocat “activitatea de legiuitor” a Guvernului este un neadevăr pentru că executivul din România nu are această atribuție decât pe termen limitat, în urma unei decizii Parlamentului, concretizată într-o lege specială de abilitare. Integral: https://politiknews.ro
Guvernarea prin penali Terifiant. Pur şi simplu terifiant. Cineva ar fi trebuit să îi spună… Imaginile cu Viorica Dăncilă (PSD), actualul Prim-ministru, în vizită la fabrica de armament de la Cugir, te lasă mască. Candidata PSD şi două fetiţe minore lângă un pistol automat de tip AKM. Chiar nu are consilieri care să prevină asemenea grozăvie?…De fapt, are o mulţime de consilieri, toţi plătiţi regeşte. Însă nu le mai pasă. Nici lor, nici candidatei. Socialiştii sunt, de la o vreme, interesaţi să trans-mită, intens, un mesaj. “Nu ne pasă de nimic, nu de vom da în lături de la nimic!”. Luaţi, spre exemplu, cazul Vâlcov. Toată opinia publică, toată presa, clocotea. Omul era condamnat penal. Şi totuşi stătea înfipt la Guvernul României, unde făcea “strategia economică”. A fost tras pe linie moartă doar după o ceartă politică, nicidecum pentru că şefa lui ar fi sesizat că este ceva în neregulă aici. Dovada? În locul lui Vâlcov a fost numit un anume Remus Borza. Da, acelaşi Borza care a fost condamnat penal, în 2016, “cu suspendare”, pentru trafic de influenţă şi spălare de bani. Exemplele se pot multiplica până mâine. Ideea este simplă. PSD nu are nicio problemă cu condamnaţii penali. Dimpotrivă. PSD pozează în singurul partid care le susţine, neabătut, interesele. Bun, ştim asta. Dar iată că poves-tea are o turnură interesantă. Se apropie alegerile. Mă refer la cele parlamentare. (PSD face oricum figuraţie la alegerile prezidenţiale din noiembrie). Şi ne trezim, ca ţară, într-o situaţie inedită. Pentru prima oară în istoria Româ-niei, un partid care îşi asumă reprezentarea penalilor participă la alegeri şi doreşte să facă Guvenul. Dar ce spun eu?… Probabil pentru prima dată în istoria lumii. Înainte de Viorica Dăncilă, PSD a avut doi şefi îngrozitori. Campania lui VV Ponta (plagiator) la alegerile parlamentare din 2012 a fost stridentă şi agresivă. S-a mizat pe un “românism” toxic, de extracţie Vadim Tudor. Dar nu a fost niciodată vorba ca PSD să îi reprezinte, explicit, mai ales pe cei care au programare la vorbitor. Lucrurile au evoluat (sau involuat – depinde de perspectiva fiecăruia) în mandatul lui Liviu Dragnea, un infractor din Teleorman. La alegerile din 2016 acesta a continuat programul lui VV Ponta. Populism deşănţat, cadouri electorale, şi pretenţia că liderii PSD sunt victimele “statului paralel”. Dar nici în 2016 accentul nu a fost pus pe interesele penalilor. De unde şi surpriza unei mari părţi a opiniei publice. Scandalul Ordonanţei 13 i-a făcut pe mulţi alegători ai PSD să constate că au fost păcăliţi. Partidul câştigase alegerile cu un program “social”, însă acum demola Codul Penal. Acum asistăm la ceva nou. Viorica Dăncilă pare să fi lăsat pe planul doi chestiunile sociale şi economice. Nici măcar demonizarea Opoziţiei, în stilul lui Ion Iliescu, nu pare să o mai intereseze. În schimb, dă semnale disperate că interesele penalilor sunt în fruntea agendei socialiste. Justiţia este devastată prin numiri (sau prin tentative de numire) scandaloase. Poliţia a ajuns mai degrabă un pericol public. Rectorul aşa-numitei Academii de Poliţie a fost trimis în judecată pentru ameninţarea cu moartea a unei jurnaliste de investigaţii. Peste tot în administraţie curg numirile în funcţii ale căror beneficiari sunt tot felul de indivizi certaţi cu legea sau bănuiţi că ar fi astfel. În acest timp, legea “recursului compensatoriu” eliberează pe bandă rulantă violatori şi criminali. Integral: https://www.bursa.ro
Prevederea pe baza căreia președintele Iohannis i-a prelungit mandatul șefului Statului Major al Apărării, eliminată din lege, după decizia CCR Camera Deputaților a adoptat, marţi, cu 242 voturi ”pentru”, 4 ”împotrivă” şi 6 abţineri, propunerea legislativă care prevede că şeful de Stat Major al Apărării va fi numit pentru o perioadă de 5 ani, cu începere de la 1 iulie, fără posibilitatea de prelungire a mandatului acordat, relatează Agerpres. Propunerea legislativă are ca obiect de reglementare modificarea şi completarea art. 39 din Legea nr. 346/2006 privind organizarea şi funcţionarea Ministerului Apărării Naţionale, în sensul stabilirii ca în funcţia de şef al Statului Major al Apărării să poată fi numit locţiitorul acestuia sau unul dintre şefii categoriilor de forţe ale armatei, în prezent fiind prevăzut să poată fi înlocuit doar de locţiitor. Proiectul mai prevede stabilirea unui termen de cel puţin trei luni înainte de expirarea mandatului în care ministrul Apărării Naţionale să transmită propunerea de numire a noului şef al Statului Major sau de prelungire a mandatului celui aflat în funcţie, avizată de premier, preşedintelui României…..Curtea Constituțională (CCR) a decis, în 4 iunie, cu unanimitate de voturi, că prevederea legală care îi permite președintelui României să prelungească cu până la un an mandatul șefului Statului Major al Apărării, este neconstituțională. Integral: https://www.g4media.ro
Ce caută V. V. Dăncilă în SUA? Nu ne ajungea că încă din scrierile lui Caragiale nu prea știam ce caută neamțul în Bulgaria. Acum nu știm cu ce scop și pe ce bani s-a dus d-na Viorica Vasilica Dăncilă în SUA. Doar ca să se întâlnească cu nu știu ce primari sau cu câțiva reprezentanți de mâna a doua ai Băncii Mondiale? Inși cu care ajungea dacă se vedea dl. Eugen Orlando Teodorovici că tot e el expert în îndatorarea țării care a mai crescut începând de ieri, dl. ministru fiind inclus și el pe lista de voiaj cam din aceleași motive cu care familia l-a dus în Capitală pe dl. Goe. Doar ca să se vadă cu reprezentanții Congresului american al evreilor în fața cărora e de sperat să nu spună vreo prostie legată de Holocaust? Nu de alta, dar doamna prim ministru și totodată președinte al PSD este expertă în comisul de gafe. În acest domeniu putând aspira la primirea unui doctorat garantat neplagiat decis și confimat de orice Senat universitar, nu neapărat doar de cel al Academiei de Poliție Alexandru Ioan Cuza. Reamintesc că în urmă cu un an, cu ocazia anterioarei vizite în SUA, mândrețea noastră de premier a debitat mega-prostia referitoare la iminența mutării ambasadei României din Israel de la Tel Aviv la Ierusalim, aiureală care ne-a costat pierderea locului nepermanent din Consiliul de Securitate. Fiindcă în conscință țările arabe nu ne-au dat voturile necesare. Până la urmă nu faptul că doamna V. V. Dăncilă care oricum nu mai prea are guvern s-a dus în SUA, că a zburat cu Business Class și că s-a cazat la un hotel de cinci stele din Manhattan contează. O putea face și pe banii ilustrului ei soț fiindcă tot la fel de mult impresiona vizita fostei profesoare de Discipline tehnologice de la un amărât de liceu industrial mediile de afaceri și politico-diplomatice din SUA. Care știu foarte bine că vizitatoarea maimuțărește pe plaiurile mioritice funcția de premier, că este șefa unui partid care mai mult ca sigur va pierde toate rândurile de alegeri viitoare și că mai este și candidat perdant la alegerile prezidențiale din noiembrie. În cel mai bun caz și cu consistenta milă a lui Dumnezeu, doamna V. V. Dăncilă va putea ajunge în turul al doilea. Contează, de fapt, că d-na Dăncilă a pus de un voiaj doar ca să îi facă un fel de concurență președintelui Iohannis. Integral: https://www.hotnews.ro
USR cere de urgenta audierea Rovanei Plumb in Parlament: Poate PSD nu ne face iar de rasul continentului Deputatul USR Iulian Bulai afirma ca premierul Viorica Dancila a trimis la Parlament informarea privind nominalizarea Rovanei Plumb pentru functia de comisar european abia vinerea trecuta, pe 20 septembrie. Asta, in conditiile in care presedintele ales al Comisiei Europene, Ursula von der Leyen, a prezentat, pe 10 septembrie, propunerile pentru echipa de comisari din noul executiv european.Astfel, Bulai sustine ca fara informare si fara audierea in Parlament a Rovanei Plumb nominalizarea acesteia este nelegala. “Abia vineri (vinerea trecuta) a trimis Viorica Dancila la Parlament informarea privind nominalizarea Rovanei Plumb in Comisia Europeana. Si abia dupa ce toata presa a scris ca, fara informare, propunerea e nelegala. Si fara audierea in Parlament e la fel de nelegala. Astazi, in Comisia de Afaceri Europene, am cerut conducerii comisiei sa faca toate demersurile necesare pentru respectarea legii”, a scris Iulian Bulai pe contul sau de Facebook. El ii solicita presedintelui Camerei Deputatilor, Marcel Ciolacu, sa programeze de urgenta audierea Rovanei Plumb in comisiile de afaceri europene ale Parlamentului. ” (…) nu de alta, dar miercurea viitoare ea va fi audiata in Parlamentul European si poate PSD nu ne face iar de rasul continentului. Mai mult decat a facut-o deja, propunandu-i Ursulei von der Leyen o incompetenta de partid cu grave probleme de coruptie. Integral: http://www.ziare.com
Criza care urmeaza si perceptia ei. Cum intra Romania in saptamana de ceata Scurt, ca altfel – data fiind tema – ar fi o impietate: Contextul, criza care vine pentru Romania si saptamana de ceata. Mai intai, saptamana de ceata: Peste fix o luna de zile, incepe o saptamana in care astrii nefasti se aliniaza – iar Romania va avea mari probleme sa se finateze rezonabil (haha! Acum avem dobanzi duble fata de media tarilor cu crestere economica la jumatate fata de a noastra!)….Productia auto germana se pregateste de o prabusire cu 21% in acest an: si trage si o tara ca Romania dupa ea: Domeniul care asigura tractiunea exportului si a valorii adaugate in Romania este zona de automotive – in afara de cei doi mari producatori, Dacia si Ford, exportul nostru cu valoare adaugata mare sta pe industria pieselor si componentelor auto.”Aiurea! Aici sunt salariile mici, iar cand vor incepe inchideri prin Europa, noi vom fi ultimii la care se va inchide!”: o spune un expert in import-export, care mananca si el din palma cui se nimereste. Nu-i asa:In primul rand, NU e vorba de “inchideri”, ca nici nu e nevoie de asa ceva pentru a te afunda in mocirla: avem un deficit comercial atat de mare (istoric – de la Burebista incoace!) incat simpla scadere a exportului pe aceasta linie dezechilibreaza si economia si finantele publice. In al doilea rand: industria prelucratoare si exportul ei chiar au trecut la minus in aceasta vara, dupa ani de cresteri continue! Ce sa spui mai mult? In al treilea rand: un super om de business din automotive povesteste chiar acum: “Am fost la Hanovra, la intalnire: criza chiar vine. Toata lumea din automotive, de la italieni, la francezi, la nemti, la noi, astia, din Est, e speriata: multi se bugeteaza cu comenzi la jumatate pentru anul 2020”. La Bucuresti nimeni nu e speriat. Nemtii nu pierd doar 20% din productia auto, ci se pregatesc si de recesiune oficiala. Dar, ca orice natiune mare, care a privit la timp in viitorul care se joaca azi (iar viitorul le arata pe toate diagramele ca vor nimeri in razboiul comercial SUA-China), au excedente istorice la buget, la contul curent, la balanta comerciala. Ungurii, polonezii, cehii? Excedente si ei – productia si exportul lor vor avea mult mai putin de suferit decat in Romania si o sa functioneze si in continuare: Suntem principala lor piata de export – laptele, carnea, legumele si fructele doar de la ei le cumparam: pentru ca ei au facut din agricultura un domeniu economic strategic (ceea ce si e, peste tot in lume) – nu au impartit banii la tarani pentru fiecare palma de balarie nelucrata – iar in privinta tehnologiei si cercetarii s-au ingrijit la timp de politici stimulative. Integral: http://www.ziare.com
Chirurg pensionar, despre cazul Caracal: Eu vin în gărzi, am de operat, poliţistul ăsta scapă nevinovat cu o pensie de 12.000 lei Chirurgul Gheorghe Ciobanu, prezent și la 76 ani în sala de operație pentru a salva vieţile copiilor, este de părere că trăim o adevărată degradare a statului, fiind revoltat de faptul că autoritățile vinovate în producerea dramei de la Caracal nu plătesc pentru lipsa de profesionalism de care au dat dovadă în intervenția lor. Dr. Gheorghe Ciobanu, medic primar chirurg-ortoped pediatru, are 76 de ani şi este de 11 ani este pensionar, deşi lucrează în continuare în mediul privat şi asigură gărzi în spitalul de stat din Slatina….. Urmărind mediatizarea cazului de la Caracal, dr. Gheorghe Ciobanu se revoltă în fața lipsei de răspundere a celor implicaţi în operaţiunile de căutare ale Alexandrei Măceșanu.”Poliţistul ăsta, care are numai 51 ani, iese cu o pensie de 12.000 lei. Are 51 ani, nu ştiu câţi are pe cartea de muncă, dar eu am pe cartea de muncă până acum, şi lucrez în continuare, mă apropii de 54 de ani. Şi ştiţi cât am pensie? 3.000 de lei. Bună, sunt mulţi doctori care au 2.000! În condiţiile în care am fost vreo 7 ani director, 20 şi ceva şef de secţie şi am cred că 20.000 de operaţii. Cum e chestia asta? Cum e?! Lucruri strigătoare la cer, te scârbesc! Eu vin în gărzi, am de operat… Eu nu mă vait, sunt mulţumit, am dus o viaţă modestă întotdeauna, să fim înţeleşi. Dar nu e drept! E ţara lui Papură Vodă. Totul e o băşcălie!“, a declarat medicul chirurg, pentru cotidianul Adevărul. ”Comparativ cu alte profesii, domnii procurori şi domnii poliţişti care dau dovadă de o neglijenţă crasă, sunt bine-mersi, se pensionează cu pensii grase. Păi, au murit două fetiţe până acum! Fac ceva? Una e răspunderea unui doctor, alta e răspunderea unui poliţist. Păţesc ceva? Nimic! Păi, stai aşa, cum vine, domnule, treaba asta? Legea-i pentru toţi, sau…?“, şi-a exprimat medicul revolta. Dr. Ciobanu este de părere că suntem martori ai unui proces fără precedent de degradare a statului. Integral: https://3dots.ro
Silvicultorii protesteaza, la Parlament, cu cruci si sicrie: Ne-ati batjocorit, ne-ati omorat! Cateva zeci de silvicultori protesteaza, marti, la Palatului Parlamentului, pana la ora 14:00. Oamenii sunt revoltati, in principal, din cauza ca statul i-a lasat fara aparare in fata hotilor de lemn, dar si pentru ca – la initiativa unor parlamentari social-democrati – Romania se pregateste sa instraineze milioane de hectare de padure, care ar ramane fara paza si ar risca sa fie taiata. Inca de dimineata, silvicultorii s-au adunat la Palatul Parlamentului, in incercarea de a le atrage atentia alesilor cu privire la pericolul in care se afla, in aceste zile, atat padurea din Romania, cat si paznicii ei. Oamenii au adus la protest cinci capace de sicriu si 5 cruci pe care sunt scrise numele silivicultorilor ucisi in ultimii ani de hotii de lemn. Pe una dintre cruci apare numele lui Raducu Gorcioia. Acesta a fost omorat cu toporul, pe 12 septembrie, in padurea pe care o pazea, de mai multi hoti de lemn pe care ii suprinsese la furat. Presedintele sindicatului Silva, Silviu Geana, a explicat pe larg pentru Epoch Times care sunt marile nemultumiri ale silvicultorilor. “Nu este un caz singular (cel al lui Raducu Gorcioia – n.red.). Este al cincilea caz de omor in ultimii ani. In afara acestor tragedii, aproape zilnic sunt silvicultori agresa..ti. Avem peste 650 de cazuri de padurari, tehnicieni si sefi de district care au suferit vatamari grave si au necesitat zeci de zile de spitalizare.. Printr-o hotarare de guvern data in ianuarie 2018, au fost retrase armele de foc folosite ani de zile, pe motiv ca aveau tevile prea lungi”, a explicat Silviu Geana. In aceste conditii, sindicalistii vor ca padurarii care nu au arme de foc sa fie dotati macar cu tonfe sau spray-uri paralizante, ca sa se poata apara, atunci cand sunt atacati de hoti. In plus, padurarii vor masini cu care sa se poata deplasa pentru a asigura paza padurii. De multe ori, lipsiti de mijloace de transport, padurarii ajung prea tarziu in locurile in care hotii vin la taiat arbori sau nu au posibilitatea de a-i urmari. Integral: http://www.ziare.com
Execuţia bugetului Primăriei Capitalei la jumătatea anului: Bucureştiul e pe excedent. Cheltuieli imense cu subvenţii pentru căldură şi transport La jumătatea anului, execuţia bugetului Primăriei Capitalei arăta un excedent de jumătate de miliard de lei. Cheltuielile din prima jumătate a anului s-au dus, în majoritate covârşitoare, în subvenţionarea căldurii bucureştenilor şi în subvenţionarea transportului în comun. Din execuţie reiese că spaţiile verzi au costat mai mult decât străzile, poliţia locală mai mult decât iluminatul public. Peste jumătate de miliard de lei a cheltuit Primăria Capitalei în prima jumătate de an numai pe subvenţionarea căldurii, de departe cea mai mare cheltuială din bugetul oraşului. Execuţia bugetară arată că 460 de milioane de lei din subvenţia la căldură s-a făcut din credite interne, iar 194 de milioane de lei au provenit din bugetul propriu al primăriei. Pe al doilea loc între cheltuieli e subvenţionarea transportului în comun, care a costat în jumătate de an 320 de milioane de lei. Categoriile de cheltuieli au în continuare denumiri vagi. Următoarea cheltuială, după cifra alocată, este dezvoltarea sistemului de locuinţe, pentru care s-au cheltuit în prima jumătate a anului 168 de milioane de lei. Spectacolele vin pe locul al patrulea, cu 130 milioane de lei reprezentând cheltuiala cu instituţiile de spectacole şi concerte, plus “servicii culturale”. O surpriză apare pe locul al cincilea în topul cheltuielilor PMB. 108 milioane de lei au fost cheltuieli cu dobânzile la datoria internă directă. Urmează ca mărime cheltuiala Primăriei cu angajaţii proprii. 75,25 milioane de lei au fost cheltuiţi pe salarii, sporuri, drepturi şi vouchere de vacanţă (autorităţi executive). O sumă comparabilă, 74 de milioane de lei a fost cheltuită pe echipamente şi mijloace de transport în comun. Spaţiile verzi au costat mai mult decât străzile 60 de milioane de lei s-au dus pe întreţinerea spaţiilor verzi. Mai mult decât pe construcţiile de străzi, pe care s-a consumat din buget doar 51 de milioane de lei…. Poliţia locală a costat mai mult decât iluminatul public 35 de milioane de lei a costat poliţia locală de la PMB. Mai mult decât iluminatul public, care a costat numai 29 de milioane de lei. Cât iluminatul public au costat cluburile sportive ale Primăriei. Integral: https://www.economica.net
Un nou record pentru preţul energiei electrice în România. Importăm electricitate din Ungaria la capacitate maximă Preţul energiei electrice pe piaţa spot atinge din nou maximul istoric de 750 de MW, care a mai fost înregistrat săptămâna trecută, România importând electricitate la capacitate maximă pe linia de interconexiune cu Ungaria, potrivit datelor OPCOM şi Transelectrica, analizate de Agerpres. Astfel, energia cu livrare marţi are preţul de 750 de lei (158 de euro) pe MWh în intervalul orar 19:00-20:00. Spre comparaţie, la acea oră, preţurile în celelalte ţări din regiune sunt la jumătate: 81 de euro în Ungaria şi Slovacia şi 65 de euro în Cehia. Acest nivel de 750 de lei a mai fost înregistrat săptămâna trecută, miercuri, iar precedentul record fusese de 680 de lei pe MWh, în februarie 2017, în timpul unei perioade extrem de geroase. Importurile de energie din această perioadă sunt şi ele la cote ridicate. Spre exemplu, marţi, la ora 10:40, consumul ţării era de 7.424 MW, producţia – de 5.923 MW, iar diferenţa de 1.501 MW era adusă de peste graniţă. Integral: https://www.economica.net
Viorica Dăncilă şi-a anulat întâlnirea cu Mike Pence ca să aibă mai mult timp la Disneyland Incredibil ce voinţă de fier are primul premier femeie din istoria României! În această dimineaţă, Viorica Dăncilă a anunţat că refuză să se întâlnească cu vicepreşedintele american Mike Pence, dorind să câştige o zi pe care să o dedice în totalitate parcului de distracţii Disneyland. “Nu, nu, nu, nu, nu”, le-a explicat Dăncilă consilierilor ei, care insistau că un tete-a-tete diplomatic la acest nivel e o oportunitate rară. În final, stafful premierului nu a avut încotro şi a anulat întrevederea cu Mike Pence, programându-i în schimb o întrevedere cu Mickey Mouse şi liderul comunităţii evreieşti de la Disneyland, rabinul Goofy. “Ieei”, a apreciat Viorica Dăncilă promptitudinea angajaţilor Guvernului în chestiunea reorganizării programului vizitei oficiale. Integral: https://www.timesnewroman.ro
36 Raspunsuri la Revista Presei – 25 septembrie. “Laura Codruța Kovesi va fi primul procuror-șef al Parchetului European.”
Cetatean25/09/2019 at 09:02
Buna dimineata! De raportul agramat al lui TT se va alege praful, dupa cum de decizia 358/2018 a CCR se va alege pulberea, asta sper sincer, dupa ce CEDO se va apleca asupra mizeriilor din decizia aia a CCR care da ministrului Justitiei “competenta discretionara” (citat exact) asupra activitatii procurorilor din Romania.
Cum va spuneam zilele trecute, CEDO a inchis etapa pledoariilor in speta LCK versus Romania si va urma o decizie. Nu e deloc-deloc una usoara, insa doamna LCK si-a pledat cauza, prin avocata Nicoleta Popescu, brilianta, cu multa convingere, multe argumente si speranta ca i se va face dreptate.
Daca va exista o Hotarare a CEDO favorabila doamnei LCK, atunci vom scuipa public (simbolic) pe Decizia 358/2018, cea mai rusinoasa din intreaga jurisprudenta a CCR (si stiu ce spun!). Am multe de povestit despre decizia aia, si o voi face, daca va exista o Hotarare favorabila a CEDO.
Cetatean25/09/2019 at 09:23
Asta o sa le iasa pe ochi: Ministrul Justitiei plasat deasupra Presedintelui tarii, doar ca sa o revoce pe LCK:
‘Nu este nici rolul Președintelui României și nici cel al Curții Constituționale de a efectua un control al acestei evaluări pentru că, într-un atare caz, ar denatura rolul ministrului justiției și s-ar transforma în autorități de control al modului în care ministrul justiției înțelege să își exercite competența constituțională discreționară minimală ce se reflectă în evaluarea realizată. Or, Curtea constată că Președintele României a realizat în cazul dat o “evaluare a evaluării” ministrului justiției, cu alte cuvinte a temeiniciei motivelor cuprinse în propunerea de revocare, plasându-se deasupra autorității ministrului justiției, ceea ce încalcă art. 132 alin. (2) din Constituție“.
Si asta o sa le iasa pe fund, interdictia ca LCK sa atace in Justitie revocarea:
“În consecință, nefiind vorba de raporturi de drept administrativ, soluționarea prezentei cauze nu intră în sfera contenciosului administrativ, fără a se altera, astfel, caracterul administrativ al actului Președintelui….Astfel, instanța de contencios administrativ va reține numai competența de control stricto sensu a legalității decretului/refuzului emiterii acestuia, respectiv: emitent, temei de drept, existența propunerii ministrului justiției de revocare a procurorului din funcția de conducere și a comunicării acesteia în vederea emiterii avizului de către Consiliul Superior al Magistraturii – Secția pentru procurori, semnătura și, după caz, publicarea în Monitorul Oficial al României, în timp ce instanța constituțională are competența de a soluționa conflictele de competență dintre cele două autorități rezultate ca urmare a unor interpretări diferite date de către acestea a textelor constituționale incidente, precum în cazul de față“.
Niciodata nu am vazut ticalosie mai mare facuta de un stat impottriva unui cetatean al sau, cu incalcarea directa si ad hominem a doua articole din Constitutie:
Art. 124:
CCR a decretat ca raportul MJ de “ievaluare” e o a treia exceptie pe langa celelalte doua inscrise in marmura Constitutiei. Nu e nici act militar, nici act de raport cu Parlamentul, insa e….’raport de ievaluare’ pe care instantele nu il pot analiza.
Baieti stacojii de la CCR (si fete stacojii, Maya si Mona), testul Vilho Eskelinen va spune ceva? 😀
mar25/09/2019 at 09:25
Bună dimineața!!
Se pare că Trump va fi ”băgat în ședință”, să vedem cine câștigă.
https://www.hotnews.ro/stiri-international-23386483-nancy-pelosi-anuntat-mod-oficial-demararea-unei-anchete-pentru-demiterea-lui-donald-trump.htm
mar25/09/2019 at 09:27
https://www.g4media.ro/analiza-ce-risca-presedintele-trump-in-scandalul-ukrainegate-dupa-ce-democratii-au-lansat-procedura-de-impeachement.html
Tzepelica25/09/2019 at 09:30
Cum se profita de cazul “Caracal”:
„Este știrea momentului în sistem, după ce informațiile de ultimă oră intrate în posesia noastră arată că se lucrează deja în mare secret la modificările legislative aferente pentru ca actuala Direcție Generală de Protecție Internă din cadrul Ministerului Afacerilor Interne să-și recapete linia operativă a muncii de informații. Astfel că va fi recreată structura de informații din cadrul serviciului secret al MAI, care va reveni astfel cel mai probabil și la vechea denumire de DGIPI”, dezvăluie publicația Național.
Tzepelica25/09/2019 at 09:40
Si tu, Caramitru?
“Actorul Mihai Călin, scrisoare deschisă către directorul TNB, Ion Caramitru: Din 120 de reprezentații, 65 sunt regizate și/sau jucate de dvs. și băgați în buzunar 10% din încasări”
https://www.hotnews.ro/stiri-esential-23386902-actorul-mihai-calin-scrisoare-deschisa-catre-directorul-tnb-ion-caramitru-din-120-reprezentatii-65-sunt-regizate-sau-jucate-dvs-bagati-buzunar-10-din-incasari.htm
Paganel25/09/2019 at 09:52
Pentru „descrețirea” frunților, un banc, „de sezon” 🙂 , cules de pe HotNews:
„Mai mulți lupi au atacat o stână și au prins câinele, pe care au vrut să-l mănânce. Acesta i-a rugat să îl lase în viață și s-a angajat să le faciliteze prinderea oilor. Lupii au fost de acord.
Timp de aproape un an, lupii, ajutați de câine, au mâncat oile.
După un timp, neavând ce mânca, lupii l-au mâncat și pe câine.
La înmormântarea câinelui, lupii discutau ce epitaf să scrie pe piatra funerară și din partea cui să fie scris.
Au fost de părere că „din partea prietenilor” ar fi fost exagerat, pentru că l-au mâncat. În același timp, „din partea dușmanilor” ar fi fost prea mult, pentru că au colaborat aproape un an la prinderea oilor. Așa că au ales să scrie „din partea colegilor”.”
depemures25/09/2019 at 10:00
Intamplator25/09/2019 at 11:48
Buna ziua….și…un banc de “actualitate”
Basescu se jura el n a turnat;el doar a baut
depemures25/09/2019 at 09:59
Bun pesedist 🙂 “profesor” la MAI !
Informaţii surprinzătoare despre Alexandru Cumpănaşu, personajul tot mai prezent în spaţiul public în urma tragediei de la Caracal: deşi a predat cursuri la un colegiu al MAI, bărbatul nu ar fi avut acest drept, potrivit studiilor care reies din CV-ul sau.
INNA este în al nouălea cer! Nici nu se aștepta la o asemenea surpriză
Se pare că Alexandru Cumpănaşu, candidat la alegerile prezidenţiale, nu numai că nu are studii superioare, dar nu are nici măcar diplomă de Bacalaureat. Cei de Realitatea TV spun că, potrivit unor surse, Daniel Breaz, fost ministru al Educaţiei, ar fi recunoscut situaţia.
https://www.capital.ro/impostura-la-nivel-inalt-ce-studii-are-de-fapt-alexandru-cumpanasu-este-scandalos.html
Paganel25/09/2019 at 10:06
„Autoritatea” în cadrul „statului” (?) român n-are absolut nici o autoritate!…
depemures25/09/2019 at 11:18
O idee buna de tot :
Tudorele, fă ceva: marș și tu la Rahova!
Nu credeam să existe în natură un nivel atât de ridicat de tupeu+jeg+căcat+impostură+căcat+căcat: Tudorel a prins glas și ne spune că el i-a ținut piept lui Dragnea, că n-a dat ordonanțele, că… Că să ne căcăm în ea de situație, vă dați seama că această slugă a infractorilor e încă liberă? Păi cum dracului să nu ajungem să fim conduși și batjocoriți de toți interlopii dacă o catastrofă morală precum acest Tudorel mișcă liberă și tupeistă după ce a sugrumat DNA-ul și justiția în interesul interlopilor de la putere? Ce ar trebui să se întâmple ca să dea și el socoteală? Trebuie să facem cozi la vot și pentru asta? Haideți, un pic de curaj, că omul merită puțină Rahovă. Mai ales că s-a bărbierit, s-a făcut frumușel, nu mai arată ca în poza asta.
https://kmkz.ro/de-ras/tudorele-fa-ceva-mars-si-tu-la-rahova
mar25/09/2019 at 11:24
Vai mama ei de țară….juri că este raiul impostorilor!
””Bacalaureat aveți?
Da, da, am.
Diplomă de licență aveți?
Nu doamnă, v-am explicat, m-am înscris la această Academie Regală din Elveția, la Executiv Master și termin acum, sunt masterand, da.””
https://www.hotnews.ro/stiri-esential-23387345-video-cumpanasu-masterand-academia-regala-din-elvetia-fara-absolvit-facultate-nu-este-diploma-licenta-oarecare-care-fac-toti-prostii-romania-toate-universitatile-doi-lei.htm
mar25/09/2019 at 11:32
Un alt impostor de care cu siguranță se știa ce CV are, dar care a fost/este plantat și folosit de sistem de aici sau mai de la est.
cedric25/09/2019 at 11:44
Ai dreptate, mar!
L-am auzit azi la digi cum ameninta pe toata lumea, in primul rand BEC. Le face si el plangere penala, ca n-au grafologi sa analizeze semnaturile etc. Ca si ceilalti candidati, inclusiv Iohannis au cateva semnaturi false.
E o canalie infioratoare.
Intamplator25/09/2019 at 11:52
Despre destituirea lui Trump
E doar propaganda electorală/nici o șansa
Dar,se trece cu vederea ce a spus la ONU….”viitorul este al patriotilor nu al globalistilor”/tradus liber “populiști din toate țările uniți va”….Putin jubilează …
mar25/09/2019 at 13:05
Alt impostor dovedit… Mare mizerie! 👿
https://www.hotnews.ro/stiri-esential-23387475-directorului-transgaz-arata-inginer-studii-lunga-durata-universitatea-sustine-subinginer.htm
cedric25/09/2019 at 13:06
Ce va face madam Plumb? Dar Dancila care a propus-o?
http://www.ziare.com/rovana-plumb/comisar-european/bruxelles-ul-nu-se-lasa-convins-de-explicatiile-rovanei-plumb-referitoare-la-interesele-financiare-ce-poate-pati-1578763
mar25/09/2019 at 13:07
Își vor face seppuku! – ”„Președinția finladeză a Consiliului UE a anunțat intenția de a formaliza decizia prin adoptarea acesteia ca punct A – fără discuție – la unul dintre urmatoarele Consilii”, au declarat sursele eurpene, pentru HotNews.ro.”
https://www.hotnews.ro/stiri-esential-23387608-ultimele-proceduri-pentru-numirea-lui-kovesi-procuror-sef-european-presedintia-finlandeza-consiliului-vrea-formalizarea-deciziei-fara-discutie.htm
mar25/09/2019 at 13:17
O dovadă de evoluție politică, de maturizare care dovedește că indiferent de divergențe se poate depăși momentul. Și o veste bună pentru bucureșteni, sper! – ”Nicușor Dan, rezultatele refererendumului intern: 73% din membrii USR București participanți au votat pentru ca el să fie acceptat în cursa internă pentru Primăria Capitalei. Prezență de 56%”
https://www.g4media.ro/nicusor-dan-rezultatele-refererendumului-intern-73-din-membrii-usr-bucuresti-participanti-au-votat-pentru-ca-el-sa-fie-acceptat-in-cursa-interna-prezenta-de-56.html
radu225/09/2019 at 13:26
Buna ziua. De unde apar toti sobolanii astia salvatori-profitori?! https://www.digi24.ro/stiri/actualitate/politica/fabuloasa-avere-a-lui-alexandru-cumpanasu-cel-mai-bine-platit-bugetar-din-romania-venitul-lunar-ajunge-la-19-000-de-euro-1191808
Ia bani de la SNSPA ,Borsec, Compania Naţională pentru Controlul Cazanelor, Instalaţiilor de Ridicat şi Recipientelor sub Presiune, RENAR vizeaza acreditarea laboratoarelor de analize umane, nu are nici o jena, se pricepe la boilere lifturi, apa minerala si analize de laborator, invatamant mai lipseste sa-l vedem langa Prunariu la ceva aerospatial
Paganel25/09/2019 at 13:38
Cum “a ajuns” așa “priceput” la toate, și, mai ales, de ce? A zis, mai anțarț, un cocalar de la ciuma roșie – “Pentru că putem!”.
Intamplator25/09/2019 at 14:24
19mii euro/luna!!!!!!!!!!!!!!
218 mii euro/an!!!!!!!!!!!!!!
Incredibil….sau poate nu,cu atât se plătește impostura in România
Paganel25/09/2019 at 16:06
https://monitorizari.hotnews.ro/stiri-infrastructura_articole-23388032-petitie-depusa-avocatul-poporului-pentru-nerespectarea-catre-guvern-legii-pentru-autostrada-unirii-a8-mures-iasi.htm
„O delegație a asociației „Împreună pentru A8” va depune la Avocatul Poporului o petiție legată de nerespectarea, de către Guvernul României, a dispoziţiilor Legii nr. 291/2018 privind construirea Autostrăzii A8. Asociația susține că obligațiile actului normativ nu sunt respectate, fapt ce duce la „încălcarea unor drepturi constituţionale şi chiar a unor drepturi fundamentale ale cetăţenilor regiunii de NE a României”.
„Luni, 30.09.2019, ora 10:00, o delegaţie a Asociaţiei “Împreună pentru A8” urmează să se prezinte la Avocatul Poporului, invitaţia fiind urmarea unei solicitări adresate instituţiei pe data de 24.09.2019. Cu această ocazie, delegaţia asociaţiei va prezenta Avocatului Poporului, doamna Renate Webber, o petiţie legată de nerespectarea, de către Guvernul României, a dispoziţiilor Legii nr. 291/2018 privind construirea Autostrăzii A8. Totodată, această discuţie va viza şi modul în care ignorarea obligaţiilor decurgând din actul normativ menţionat duce la încălcarea unor drepturi constituţionale şi chiar a unor drepturi fundamentale ale cetăţenilor regiunii de NE a României., cum ar fi dreptul la nediscriminare, dreptul la egalitate de şanse, dreptul la dezvoltare economică, dreptul la muncă şi alte asemenea drepturi”, transmite asociația pe Facebook.”
cedric25/09/2019 at 17:23
S-au terminat minciunile! Nu o sa avem poza cea mai importanta!
https://www.digi24.ro/stiri/actualitate/politica/surse-mike-pence-ar-fi-anulat-intalnirea-cu-viorica-dancila-premierul-ar-vrea-sa-renunte-la-restul-vizitei-1191998
Cetatean25/09/2019 at 17:49
Cedric, buna seara!
Daca se confirma, e o catastrofa de imagine. Iohannis s-a pozat cu Trump deja.Revenirea Madamei cu coada intre picioare nu o va ajuta prea mult, in perspectiva motiunii de cenzura.
Paganel25/09/2019 at 17:54
Cum așa? Nici un photoshop, nimic? Rămâne pavianca cu mândria “nereperata”!… Vai, vai, ce păcat?
Tzepelica25/09/2019 at 18:48
Pai in ce calitate s-a dus in USA, ca sa o bage cineva in seama? Era de asteptat.
Tzepelica25/09/2019 at 18:50
Si ce putea sa discute vicele cu analfabeta?
Paganel25/09/2019 at 18:01
Din discursul mutului: “Sperăm că e prea târziu să avem o planetă sigură”
Ori a “tradus” Hotnews aiurea…
cedric25/09/2019 at 19:30
Semne rele pt. Dancila:
https://www.aktual24.ro/prabusirea-caraghioasa-a-guvernului-dancila-fug-toti-ilan-laufer-demisioneaza-din-functia-de-consilier-al-lui-dancila/
cedric25/09/2019 at 19:55
Alt motiv de “sinucidere”:
https://www.digi24.ro/stiri/actualitate/politica/cum-i-a-luat-ramona-manescu-fata-vioricai-dancila-in-fotografia-cu-secretarul-sua-pentru-energie-1192096
Intamplator25/09/2019 at 20:07
“Vizita “ “de lucru?” a primei proaste a țării peste ocean pare ca s a terminat înainte sa înceapă….
stefan6025/09/2019 at 22:21
Am masterat in cutremure si inundatii.
Acum termin doctoratul in ace ,bice si carice.
Nu ma laud , nu candidez nicaieri chiar daca saracul ala parazit castiga 1,6 milioane pe an. De la stat.
Adica venitul meu net pe o zi. De la privati.
In ce hal a ajuns bugetul asta de stat .
Practic un mega ciolan unde rod toti.
Normal. Autostrazi avem . Apa si canalizare in toate satele. Scoli de nivel mondial si spitale de renume planetar.
De ce drac emigreaza atatia , nu am habar. 🙂
Cetatean25/09/2019 at 22:57
Fug de atata bine, Stef 🙂 Vor, ca masochistii, in Italia, in SUA, in Anglia, in Canada.
Italia pe primul loc pentru ca acolo cica exista garaje cu lingouri 😀
« Revista Presei – 26 septembrie. „În politică, prostia nu e un handicap.”(Napoleon Bonaparte)
Revista Presei – 24 septembrie. “Ultima suta de metri pentru numirea lui Kovesi la Parchetul European.” »
Arhiva Select Month February 2020 (23) January 2020 (29) December 2019 (28) November 2019 (28) October 2019 (34) September 2019 (26) August 2019 (29) July 2019 (29) June 2019 (25) May 2019 (30) April 2019 (28) March 2019 (26) February 2019 (27) January 2019 (26) December 2018 (24) November 2018 (26) October 2018 (29) September 2018 (26) August 2018 (22) July 2018 (26) June 2018 (23) May 2018 (30) April 2018 (28) March 2018 (36) February 2018 (39) January 2018 (35) December 2017 (34) November 2017 (42) October 2017 (42) September 2017 (32) August 2017 (33) July 2017 (43) June 2017 (48) May 2017 (49) April 2017 (46) March 2017 (53) February 2017 (37) January 2017 (40) December 2016 (47) November 2016 (48) October 2016 (48) September 2016 (49) August 2016 (54) July 2016 (57) June 2016 (56) May 2016 (55) April 2016 (55) March 2016 (54) February 2016 (53) January 2016 (55) December 2015 (53) November 2015 (54) October 2015 (55) September 2015 (55) August 2015 (56) July 2015 (58) June 2015 (54) May 2015 (55) April 2015 (52) March 2015 (56) February 2015 (52) January 2015 (54) December 2014 (53) November 2014 (57) October 2014 (56) September 2014 (56) August 2014 (56) July 2014 (58) June 2014 (53) May 2014 (50) April 2014 (109) March 2014 (133) February 2014 (113) January 2014 (118) December 2013 (124) November 2013 (127) October 2013 (132) September 2013 (129) August 2013 (136) July 2013 (145) June 2013 (138) May 2013 (145) April 2013 (141) March 2013 (140) February 2013 (139) January 2013 (128) December 2012 (124) November 2012 (134) October 2012 (29) September 2012 (2) August 2012 (1) April 2012 (8) March 2012 (2) February 2012 (1) September 2011 (2) April 2011 (1) February 2011 (1) November 2010 (1) September 2010 (2) May 2010 (1)

References: CCR 
 CCR 
 CCR 
 CCR 
 CCR 
 CCR 
 CCR 

CCR 
 CCR